钦定古今图书集成/明伦汇编/氏族典/第314卷 > 《廖用贤尚友录》 > 彭程
## 钦定古今图书集成/明伦汇编/氏族典/第314卷 > 《廖用贤尚友录》 > 彭程

按《明外史彭程传》：“‘程字万里，番阳人，成化末进士。弘
治初，授御史，巡视京城，巡盐两浙，代还，巡视光禄。五
年，上疏言：臣适见光禄造皇坛器，皇坛者，先帝修斋
行法之所。陛下即位，此类废斥尽何复有皇坛烦制
器？倘陛下果有此举，宜遏之将萌。如无，请治所司逢
迎罪’。帝得程奏，大怒，以为暴扬先帝过失，立下锦衣”
狱，付刑部定罪。帝欲置之死。程子尚三上章乞代父，
终不听，并家属戍。隆庆。程母李氏叩阙乞留侍养，不
许。子尚随父戍所，遂举广西乡试。明年，帝念程母老，
放还，死。